钦定古今图书集成/明伦汇编/氏族典/第045卷 > 《廖用贤尚友录》 > 仪智
## 钦定古今图书集成/明伦汇编/氏族典/第045卷 > 《廖用贤尚友录》 > 仪智

按《明外史仪智传》：“智字居真，高密人。洪武末，举耆儒，
授高密县训导，迁莘县教谕，擢高邮知州，课农桑，兴
学校，吏民爱之。永乐元年，迁宝庆知府，召为通政司
右通政，兼右春坊右中允。未几，迁湖广右布政使，坐
事谪役通州。六年冬，湖广都指挥使龚忠入见，帝问
湖湘间老儒，对曰：‘仪智’。即召拜礼部左侍郎。十四年”，
诏吏部、翰林院择老儒侍太孙士奇及蹇义首荐智。
帝喜曰：“智虽老，能直言。”特命辅导。每进讲，必反复启
迪，以正心术为本。十九年致仕，卒于家。赠太子少保，
谥文简。